Egy kis verselés - Családi fészek
Karácsonyra készülődés kisgyermekkel
Harmadik trimeszter az anyuka szempontjából
ajándék ötlet (8)
babaváró (17)
babázó (20)
fényképeink (3)
gyerekjátékok (9)
lakásszépítés idegen tollakkal (17)
lakás szépítés (4)
sk készült (2)
történeteink (4)
veszélyes dolgok (2)
nyitraigabor: Ez jó tömény lista:) Nálunk a gyerekek egyszer k...	(2017.10.30. 15:14) Ajándék ötlet 3-4 éves korú gyermekek részére
Van_mikrohullámú_sütőtök?: Köszönöm, hiánypótló!!	(2012.07.31. 21:35) Altatók
manianyu: @pelorata: Igen, én is... Nekem főleg a felkészü...	(2012.04.23. 07:12) Gyermekek száma és a változás...
Amikor időm engedi...
Bababiztonság otthon
Babamóka
Barkács szalon
Gyömrő képekben
Mi készítettük (testvérblog)
Naptárvarázs
St Thomas design
Szakképzési tanácsadás
Távmunkakereső
Varázslatos mesefilmek
Vízmegtakarítás!!!
Webtitkárság
Egy kis verselés
2010.12.11. 07:53 manianyu
Gyermekkorom óta nagyon szeretem a verseket, de sajnos az utóbbi időben nem igazán volt lehetőségem olvasni.
Egy 22 hónapos nagyon eleven kislány anyukájaként még a hirdetési újságokhoz is nehezen jutok hozzá, hiszen ami engem érdekel, az Őt is, de sajnos még nem vigyáz annyira a lapokra, mint kellene, egy verseskötet pedig számomra nagy kincs, nem szeretném ha túl közelről vizsgálná meg…
Talán más anyuka is így van ezzel, és esetleg könnyebben jut olvasnivalóhoz az interneten keresztül (a lányom tűrőképessége nagyobb –kb. 5 perc-, ha a számítógépet látja a kezemben, mint egy könyv vagy újság esetén).
A számítógép segítségét megragadva olvasok elektronikus könyveket és így jutok versekhez is.
Szeretnék bemutatni egy nagyon kedves barátom költeményeiből néhányat, fogadjátok szeretettel:
Hamar Gergely Róbert
Ezen a Szentestén az a kívánságom,
hogy legyen béke ezen a világon.
Itt is, ott is, és mindenütt a
háborúknak legyen végre vége,
szeretet költözzön az emberek szívébe.
Ne legyen rideg szomorúság,
egy könny se hulljon;
Karácsonykor ünnepeljen a boldogság
s a fájó múltunk gyorsan fakuljon.
Mindegy ki honnan jött, vagy merre tart,
nem számít ki miben hisz,
vagy ki mit akart -
Húsból és vérből gyúrtak engem s téged,
így ne felejtsd el kérlek,
hogy a béke a szeretetből éled!
Kívánság Szentestén
Idén karácsonykor a fényképedet néztem,
s a hívásodra várva egyre csak a sorsot
fáradhatatlanul kértem:
Nem puculom ki semelyik csizmámat,
mert nem kérek ajándékokat s játékokat.
Nem érdekel a virgács s a krampusz sem,
sőt idén nem várok még a Mikulásra sem!
Hát ezek után akkor joggal kérded:
„Mit adhatnék karácsonyra néked?”
- Csak őszinte szerelmed és téged,
semmi mást nem kérek!
Nem díszítem fel a tűlevelű fenyőfámat,
mert nem veszek szaloncukrot s gyertyát.
Nem lesz csillagszóró s csengettyű sem,
sőt idén nem várok még a Jézuskára sem!
Látom tűnődsz, s megint megkérded:
Remélem meghallotta imámat az Isten,
hiszen nemsokára harangoznak
s holnap az angyalok gyémánt-havat hoznak.
A zöldfülű inas
Az élénkzöld energiával bíró zöldfülű inas,
a haragoszöld mesterével oly sokszor pimasz.
A mester olajzöld festményeit penészzöld piszok
borítja, de a zöldfülű inas őket le nem takarítja.
S bár rest, jövőjét mégis gazdag smaragdzöldben
látja… ám ki ismeri, tudja, hogy a sok zöldségének
hetedhét országon túl nem akad párja.
Történt aztán, hogy egy zöldcsütörtök zöldasztalánál,
méregzöldben dúlt-fúlt a mester… mert zöldfülű inasa
itthagyva csapot-papot, ellopta ötletét s a mohazöld hegyeken
túl ezzel alkotott nagyot.
Lila liba
A liliputi lila liba elbandukolt egy lagziba.
Virágot vitt a Violának, az ibolyalilába
öltöztetett gazdasszony-arájának.
Akadt e csokorban lilaakác s liliom,
na meg aztán egy orgonalila bokor
a kékeslila asztalon.
Ám a püspöklila pap meglátta s kiáltott
a bíborlila szakácsnak:
„Megjött a vacsora, a liliputi lila liba!”
Dínomdánom, lakodalom -
a lilaságot eszem-iszom!
Fekete Elek
Egy feketevasárnapon Fekete Elek a feketepiacra sietett.
Ébenfekete haját s baljóslatú arcát szurokfekete kalapja fedte,
s a szénfekete kormos kezét a mélyfekete zsebébe rejtette.
Hollófekete nénék károgtak a téren,
a feketézők rendőrt látva szétszéledtek az éjben.
Ám Fekete Elek nem volt elég fürge,
s így a rendőrőrsön a feketelevest szürcsölhette.
Sziszifuszi irkafirka
Ágas-bogas tarkabarka,
Bűvös-bájos irkafirka;
Szövés-fonás színe-java,
Imitt-amott se füle, se farka!
Hányt-vetett terefere,
Betűről betűre cserebere.
Szedett-vedett locsi-fecsi,
Félig-meddig testi-lelki.
Ügyes-bajos töviről hegyire,
Teng-leng annyira-amennyire.
Apró-cseprő hipp-hopp,
Toldozott-foltozott tipp-topp;
Zengő-bongó csip-csup,
Kénytelen-kelletlen itt-ott!
Teddide-teddoda tetőtől-talpig,
Széltében-hosszában egytől-egyig;
Girbén-görbén csetlik-botlik,
Ímmel-ámmal hányódik-vetődik!
Szegről-végről kriksz-kraksz,
Hókuszpókuszos ripsz-ropsz.
Folyton-folyvást sürög-forog,
Térül-fordul, tipeg-topog.
Unos-untig hercehurca;
Tárva-nyitva vége-hossza!
Időről-időre, óráról órára,
Percről percre, szájról szájra;
Csengő-bongó ének-zene,
Édes-bús fehér-fekete!
És számomra talán a legkedvesebb, hisz nekünk íródott:
Esküvői eskü
„ Feledjük a múltat, éljük a mát s higgyük a holnapot -
Hisz a sors egymásnak szánja kiket összeköt a szerelem;
Veled életemet töltöm, nemcsak a múló perceket.
Csak enyém légy, hogy a világ lássa kincsem!
Szeretni akarlak s megtartani mindörökre. ”
- H. G. Robert
A költőnek számos verse íródott angol nyelven is, melyekből itt olvashatsz néhányat, illetve többet megtudhatsz a munkásságáról ide kattintva.
Címkék: versek dalok mondókák
Versek, énekek, mondókák a Télapónak
https://csaladifeszek.blog.hu/api/trackback/id/tr582508260